Warner Bros.
„Warner Bros. Entertainment Inc.“ (kitaip žinoma kaip Warner Bros. arba sutrumpintai WB) – JAV kino ir pramogų studija. Jos būstinė įsikūrusi „Warner Bros. Studios“ komplekse, Berbanko mieste, Kalifornijoje. Šią kompaniją 1923 m. įkūrė keturi broliai: Haris, Albertas, Semas ir Džekas Varneriai. Jų įkurta kompanija įsitvirtino kaip Amerikos filmų pramonės lyderė, tapo Amerikos kino pramonės asociacijos nare bei pakeitė ir paįvairino Amerikos filmų industriją.